钦定古今图书集成/明伦汇编/官常典/第705卷 > 晋书 > 《论罗宪滕修张光赵诱》
## 钦定古今图书集成/明伦汇编/官常典/第705卷 > 晋书 > 《论罗宪滕修张光赵诱》

史臣曰：“忠为令德，贞曰事君”，徇国家而竭身，历夷险
而一节。罗宪、滕修，濯缨入仕，指巴东而受脤，出岭峤
而扬麾。属鼎命沦胥，本朝失守，届巴丘而流涕，集都
亭而大临。古之忠烈，罕辈于兹。景武，南楚秀士，元孙，
累叶将门，赴死喻于登仙，效诚陈于上策，竟而俱毙，
贞则斯存。